ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

(ก) สรุปรายงานการสอบบัญชี

ผู้สอบบัญชีของบริษัทฯ ประจำปี 2558 และ 2557 โดยนางสาวรัชดา ยงสวัสดิ์วาณิชย์
ผู้สอบบัญชีรับอนุญาต เลขทะเบียน 4951 และประจำปี 2556 โดยนางนงลักษณ์ พุ่มน้อย
ผู้สอบบัญชีรับอนุญาต เลขทะเบียน 4172 จากบริษัท สำนักงาน อีวาย จำกัด

- สำหรับปี 2558 และ 2557 ได้แสดงความเห็นอย่างไม่มีเงื่อนไขต่องบการเงินของบริษัทฯ
ว่าได้แสดงฐานะการเงิน ผลการดำเนินงาน และกระแสเงินสด
โดยถูกต้องตามที่ควรในสาระสำคัญตามมาตรฐานการรายงานทางการเงิน

- สำหรับปี 2556 ได้แสดงความเห็นอย่างไม่มีเงื่อนไขต่องบการเงินของบริษัทฯ ว่าได้แสดง

ฐานะการเงิน ผลการดำเนินงาน และกระแสเงินสด โดยถูกต้องตามที่ควรในสาระสำคัญ
ตามมาตรฐาน การรายงานทางการเงิน และมีข้อมูลและเหตุการณ์ที่เน้นดังต่อไปนี้

ข้าพเจ้าขอให้สังเกตุหมายเหตุประกอบงบการเงินข้อ 4
เกี่ยวกับการเปลี่ยนแปลงนโยบายการบัญชีเนื่องจากการนำมาตรฐานการบัญชี ฉบับที่ 12 เรื่อง
ภาษีเงินได้ มาถือปฏิบัติ บริษัทฯ ได้ปรับย้อนหลังงบการเงินซึ่งแสดงเงินลงทุนตามวิธีส่วนได้เสีย
และงบการเงินเฉพาะกิจการซึ่งแสดงเงินลงทุนตามวิธีราคาทุนสำหรับปี สิ้นสุดวันที่ 31 ธันวาคม
2555 ที่แสดงเป็นข้อมูลเปรียบเทียบ เพื่อสะท้อนรายการปรับปรุงจากการเปลี่ยนแปลง
นโยบายบัญชีดังกล่าว และนำเสนองบแสดงฐานะการเงินซึ่งแสดงเงินลงทุนตามวิธีส่วนได้เสีย
และงบแสดงฐานะการเงินเฉพาะกิจการซึ่งแสดงเงินลงทุนตามวิธีราคาทุน ณ วันที่ 1 มกราคม
2555 เพื่อเป็นข้อมูลเปรียบเทียบ
โดยใช้นโยบายการบัญชีเกี่ยวกับภาษีเงินได้ที่ได้นำมาถือปฏิบัติใหม่ดังกล่าวด้วยเช่นกัน
ทั้งนี้ข้าพเจ้ามิได้แสดงความเห็นอย่างมีเงื่อนไขต่อกรณีนี้แต่อย่างใด

[]

[]

[]

[]

[]

[]

[]

[]

  14. การวิเคราะห์และคำอธิบายของฝ่ายจัดการ

  การดำเนินงานและฐานะการเงินที่ผ่านมา

+-----------------------------------------------------------------------+
|   ทางด้านงบแสดงฐานะการเงินของบริษัทฯ ณ วันที่ 31 ธันวาคม 2558 ประกอบด้วย       |
|   สินทรัพย์ 60,024.2 ล้านบาท เพิ่มขึ้นร้อยละ 12.0 จากปี 2557 ที่มีสินทรัพย์ 53,574.2  |
|   ล้านบาท รายการ สินทรัพย์ที่เพิ่มขึ้นที่สำคัญคือ เงินลงทุนในหลักทรัพย์เผื่อขาย-สุทธิเพิ่มขึ้น   |
|   7,482.2 ล้านบาท เงินลงทุน ในหลักทรัพย์ที่จะถือจนครบกำหนด-สุทธิเพิ่มขึ้น 535.3      |
|   ล้านบาท ในขณะที่สินทรัพย์จากการประกันภัย                                    |
+-----------------------------------------------------------------------+
|   ต่อ-สุทธิลดลง 1,409.1 ล้านบาท และเบี้ยประกันภัยค้างรับสุทธิลดลง 196.2 ล้านบาท    |
+-----------------------------------------------------------------------+

  ด้านหนี้สินและส่วนของเจ้าของ บริษัทฯ มีหนี้สิน 25,567.8 ล้านบาท ลดลงจากปี 2557
  เล็กน้อยจำนวน 35.0 ล้านบาทหรือร้อยละ 0.1 รายการสำคัญที่เปลี่ยนแปลง คือ
  เงินสำรองค่าสินไหมทดแทนและค่าสินไหมทดแทนค้างจ่ายลดลง 1,348.1 ล้านบาท
  และหนี้สินภาษีเงินได้รอตัดบัญชีเพิ่มขึ้น 1,360.0 ล้านบาท

  ด้านส่วนของเจ้าของ ณ วันที่ 31 ธันวาคม 2558 บริษัทฯ มีส่วนของเจ้าของ 34,456.2
  ล้านบาท เพิ่มขึ้นร้อยละ 23.2 จากปี 2557 ที่มีส่วนของเจ้าของ 27,971.4 ล้านบาท
  รายการที่สำคัญคือ องค์ประกอบอื่นของส่วนของเจ้าของ เพิ่มขึ้น 5,419.6 ล้านบาท หรือร้อยละ
  28.6 และกำไรสะสมยังไม่ได้จัดสรรเพิ่มขึ้น 1,065.3 ล้านบาท ผลการดำเนินงานในปี 2558
  บริษัทฯ มีเบี้ยประกันภัยรับรวมทุกประเภท 15,867.4 ล้านบาท เพิ่มขึ้นร้อยละ 0.6
  เมื่อเทียบกับปี 2557 โดยในปีนี้การประกันภัยที่มีอัตราการขยายตัวสูงสุดคือ การประกันภัยรถยนต์
  ซึ่งขยายตัวร้อยละ 4.0 เมื่อเทียบกับปีที่ผ่านมา ด้านผลประกอบการจากการรับประกันภัย
  ปรากฏผลกำไร 1,591.0 ล้านบาท ลดลงจากปีก่อนเล็กน้อย เป็นจำนวน 10.8 ล้านบาท
  หรือร้อยละ 0.7 สาเหตุหลักมาจากในปี 2557
  มีการกลับรายการสำรองหนี้สงสัยจะสูญจากบริษัทรับประกันภัยต่อรายใหญ่ จำนวน 74.0 ล้านบาท
  จึงทำให้กำไรของปี 2557 แสดงยอดสูงกว่าความเป็นจริง หากไม่นับรวมรายการดังกล่าว
  กำไรจากการรับประกันภัยในปี 2558 จะสูงกว่าปี 2557 จำนวน 63.2 ล้านบาท หรือร้อยละ
  3.9

  กำไรจากการลงทุนและรายได้อื่น 1,233.5 ล้านบาท เพิ่มขึ้นจากปีที่ผ่านมาร้อยละ 5.8
  เมื่อรวมกับผลกำไรจากการรับประกันภัยหักเงินสมทบฯ (หมายถึง
  เงินสมทบสำนักงานคณะกรรมการกำกับและส่งเสริมการประกอบธุรกิจประกันภัย
  เงินสมทบกองทุนประกันวินาศภัย และเงินสมทบกองทุนทดแทนผู้ประสบภัย)
  รวมเป็นกำไรก่อนหักภาษีเงินได้ 2,745.9 ล้านบาท เพิ่มขึ้นจากปีที่ผ่านมาร้อยละ 2.1
  หลังหักภาษีเงินได้ คงเหลือเป็นกำไรสุทธิ 2,342.3 ล้านบาท เพิ่มขึ้นจากปี 2557 ร้อยละ 1.9
  หรือคิดเป็นกำไรสุทธิต่อหุ้น 22.0 บาท เพิ่มขึ้นจากปี 2557 ซึ่งมีกำไรต่อหุ้นเท่ากับ 21.58 บาท

  การจัดสรรเงินปันผลในปี 2558 คณะกรรมการบริษัทฯ เสนอผู้ถือหุ้นให้จัดสรรเงินปันผลงวด
  สุดท้ายของปี 2558 หุ้นละ 3.75 บาท เมื่อรวมเงินปันผลระหว่างกาลที่จัดสรรไปแล้ว 3 งวด
  งวดละ 2.75 บาท ต่อหุ้น รวมจ่ายในปี 2558 อัตราหุ้นละ 12 บาท เท่ากับปี 2557
  ที่จ่ายปันผลอัตรา หุ้นละ 12 บาท

  ผลการดำเนินงานของการรับประกันภัยแต่ละประเภท ในปี 2558 การประกันอัคคีภัย

  บริษัทฯ มีเบี้ยประกันอัคคีภัยรวม 1,723.9 ล้านบาท ลดลงร้อยละ 3.2 จากปี 2557
  สาเหตุหลักมาจากการเติบโตของเบี้ยประกันภัยลดลงในหลายช่องทาง
  โดยเฉพาะช่องทางธุรกิจลูกค้าองค์กร ช่องทางธุรกิจสถาบันการเงิน
  โดยมีลูกค้ารายกลางและรายใหญ่ เปลี่ยนไปทำประกันความเสี่ยงภัยทุกชนิด (All Risk
  Insurance)

  เบี้ยประกันภัยรับสุทธิเท่ากับ 1,072.1 ล้านบาท ลดลงร้อยละ 0.2 โดยบริษัทฯ
  รับเสี่ยงภัยไว้เองร้อยละ 62.2 เพิ่มขึ้นจากร้อยละ 60.3 ในปี 2557
  อัตราส่วนความเสียหายของการประกันอัคคีภัยในปีนี้คิดเป็นร้อยละ -3.7 ต่ำกว่า ปี 2557
  ซึ่งอยู่ในระดับร้อยละ 23.2 สาเหตุหลักมาจากความเสียหายที่เกิดขึ้นจากมหาอุทกภัยในไตรมาสที่
  4 ปี 2554 ในส่วนของการรับประกันภัยต่อที่มีผลกระทบในปี 2556 ได้ค่อยๆลดลงในปี 2557
  และปี 2558 จึงส่งผลให้กำไรจากการรับประกันภัยเพิ่มขึ้นเป็น 564.9 ล้านบาท
  กำไรเพิ่มขึ้นจากปี 2557 เท่ากับ 110.5 ล้านบาท หรือร้อยละ 24.3
  การประกันภัยทางทะเลและขนส่ง

- ตัวเรือ บริษัทฯ มีเบี้ยประกันภัยรับ 47.1 ล้านบาท เพิ่มขึ้นร้อยละ 12.9 เมื่อเทียบกับ

  ปี 2557
  สาเหตุหลักมาจากเบี้ยประกันภัยเพิ่มขึ้นจากช่องทางธุรกิจนายหน้าและช่องทางธุรกิจสาขา

  และการร่วมทุน

  เบี้ยประกันภัยรับสุทธิ 13.0 ล้านบาท ลดลงร้อยละ 18.8 จากปีที่ผ่านมา โดย บริษัทฯ
  รับเสี่ยงภัยไว้เอง ร้อยละ 27.6 เปรียบเทียบกับร้อยละ 38.4 ในปีที่ผ่านมา
  สำหรับค่าสินไหมทดแทนมีจำนวนเท่ากับ 4.0 ล้านบาท ลดลง 4.9 ล้านบาท จากปี 2557
  ผลการรับประกันภัยในปี 2558 มีอัตราความเสียหายร้อยละ 25.3 มีกำไรจากการรับประกันภัย
  14.1 ล้านบาท กำไรเพิ่มขึ้นจากปีที่ผ่านมา 9.1 ล้านบาท

  - สินค้า บริษัทฯ มีเบี้ยประกันภัยรับ 328.0 ล้านบาท ลดลงร้อยละ 7.5 จากปี 2557
  สาเหตุหลักมาจากธุรกิจส่งออกที่มีปริมาณลดลง เบี้ยประกันภัยรับสุทธิ เท่ากับ 194.4 ล้านบาท
  ลดลง ร้อยละ 4.5 โดยบริษัทฯ มีการรับเสี่ยงภัยไว้เอง เพิ่มขึ้นจากร้อยละ 57.4 ในปีที่ผ่านมา
  เป็นร้อยละ 59.3 ในปี 2558 ผลการรับประกันภัยในปี 2558 มีอัตราความเสียหาย ร้อยละ
  16.2 ลดลงจากปีที่ผ่านมาที่มีอัตราความเสียหาย ร้อยละ 29.7
  ส่งผลให้มีกำไรจากการรับประกันภัยสินค้า 90.7 ล้านบาท เพิ่มขึ้นร้อยละ 6.5 จากปีที่ผ่านมา

  การประกันภัยรถยนต์

  ในปี 2558 บริษัทฯ มีเบี้ยประกันภัยรับ 6,967.1 ล้านบาท ขยายตัวเพิ่มขึ้นร้อยละ 4.0
  เมื่อเทียบกับปี 2557 สาเหตุหลักมาจากการขยายงานผ่านทางช่องทางธุรกิจสาขาและการร่วมทุน
  ซึ่งมีงานผ่านนายหน้าบุคคล อีกทั้งมีการขยายฐานลูกค้าช่องทาง Bancassurance
  และขยายงานผ่านช่องทางธุรกิจลูกค้าองค์กร

  เบี้ยประกันภัยรับสุทธิเท่ากับ 6,733.8 ล้านบาท เพิ่มขึ้นร้อยละ 4.4 โดยปีนี้ บริษัทฯ
  รับเสี่ยงภัยไว้เองร้อยละ 96.7 เพิ่มขึ้นเล็กน้อยจากปี 2557 ที่ร้อยละ 96.3
  สำหรับอัตราความเสียหาย ในปี 2558 อยู่ที่ร้อยละ 66.7 เพิ่มขึ้นจากร้อยละ 66.2 ในปี 2557
  ส่งผลให้มีกำไรจากการรับประกันภัยรถยนต์ลดลง ร้อยละ 54.2 เมื่อเทียบกับปี 2557
  หรือมีกำไร 103.7 ล้านบาท การประกันภัยเบ็ดเตล็ด

  การประกันภัยประเภทนี้ ประกอบด้วยการประกันภัย 5 ประเภท คือ การประกันภัยอุบัติเหตุ
  การประกันภัยด้านวิศวกรรม การประกันภัยเกี่ยวกับบุคคล การประกันภัยเกี่ยวกับการบิน
  และการประกันภัยการเสี่ยงภัยทุกชนิด ในปี 2558 บริษัทฯ มีเบี้ยประกันภัยรับรวม 6,801.2
  ล้านบาท ลดลงร้อยละ 1.5 จากปี 2557 ที่มีเบี้ยประกันภัยรับรวม 6,902.9 ล้านบาท
  โดยเบี้ยประกันภัยรับโดยตรงในปีนี้ ที่ลดลงบางส่วน มาจากการประกันภัยการเสี่ยงภัยทุกชนิด
  ผ่านทางช่องทางธุรกิจนายหน้า

  เบี้ยประกันภัยรับสุทธิของการประกันภัยเบ็ดเตล็ดทุกประเภทรวมเป็นเงินทั้งสิ้น3,155.8 ล้านบาท
  ลดลงร้อยละ 1.4 ในปีนี้ บริษัทฯ รับเสี่ยงภัยไว้เองร้อยละ 46.4 ซึ่งเท่ากับปี 2557
  โดยมีอัตราส่วน ความเสียหายในภาพรวมของการประกันภัยเบ็ดเตล็ดปี 2558 อยู่ที่ร้อยละ 36.4
  ลดลงจากร้อยละ 39.0 ในปี 2557 แต่มีค่าใช้จ่ายในการรับประกันภัยทั้งสิ้น 3,004.3 ล้านบาท
  เพิ่มขึ้น 58.9 ล้านบาท จากปีที่ผ่านมา ส่งผลให้มีกำไรจากการรับประกันภัยเบ็ดเตล็ด 817.6
  ล้านบาท ลดลงจากปีก่อนร้อยละ 1.6

  ค่าใช้จ่ายในการรับประกันภัย

  บริษัทฯ มีค่าใช้จ่ายในการรับประกันภัยทั้งสิ้น 10,619.1 ล้านบาท เพิ่มขึ้นจากปีที่ผ่านมาร้อยละ
  3.0 ทั้งนี้
  ค่าสินไหมทดแทนและค่าใช้จ่ายในการจัดการสินไหมทดแทนที่เกิดขึ้นในระหว่างปีลดลงจากปีที่ผ่านมาร้อยละ
  2.0 ค่าใช้จ่ายในการรับประกันภัยอื่น เพิ่มขึ้นร้อยละ 24.0 และค่าใช้จ่ายในการดำเนินงาน
  เพิ่มขึ้นร้อยละ 18.3 เนื่องจากในปี 2556 บริษัทฯ ตั้งสำรองค่าเผื่อหนี้สงสัยจะสูญ
  สำหรับบริษัทประกันภัยต่อต่างประเทศบางรายที่คาดว่าจะเก็บเงินไม่ได้ และในปี 2557
  มีรายการโอนกลับ สำรองค่าเผื่อหนี้สงสัยจะสูญนี้มาบางส่วน

  ทั้งนี้ในปี 2558 บริษัทฯ มีเบี้ยประกันภัยรับตรงทุกประเภท 15,295.8 ล้านบาท เติบโตร้อยละ
  0.9จากปี 2557 และมีส่วนแบ่งการตลาดปี 2558 ร้อยละ 7.3 ลดลงเล็กน้อยเมื่อเทียบกับปี
  2557 ที่มีส่วนแบ่งการตลาดร้อยละ 7.4 โดยยังคงรักษาส่วนแบ่งตลาดที่อันดับ 3
  เช่นเดียวกับปีที่ผ่านมา โดยการประกันภัยรถยนต์ที่มีสัดส่วนเบี้ยประกันภัยร้อยละ 45.5
  มีอัตราการเติบโตร้อยละ 4.2 ส่งผลให้ส่วนแบ่งตลาดเบี้ยประกันภัยรถยนต์ ปี 2558
  เท่ากับร้อยละ 5.8 เพิ่มขึ้นเล็กน้อยจากปี 2557
  และการประกันอัคคีภัยมีส่วนแบ่งตลาดเพิ่มขึ้นจากร้อยละ 14.4 ในปี 2557 เป็นร้อยละ 14.7
  ในปี 2558 ในขณะที่การประกันภัยทางทะเล และการประกันภัยเบ็ดเตล็ด
  มีส่วนแบ่งการตลาดร้อยละ 6.3 และ 8.8 ตามลำดับ

  รายได้จากการลงทุน

  ณ ณ สิ้นปี 2558 บริษัทฯ มีเงินลงทุนตามราคาทุนทั้งสิ้น 19,319.4 ล้านบาท เพิ่มขึ้นจากปี
  2557 จำนวน 1,209.4 ล้านบาท หรือเพิ่มขึ้นร้อยละ 6.7 สำหรับการจัดสรรเงินลงทุนนั้น
  ส่วนหนึ่งของเงินลงทุนจำนวน 12,120.8 ล้านบาท หรือร้อยละ 62.7 ของเงินลงทุนทั้งหมด
  เป็นการลงทุนในสินทรัพย์ที่ให้ผลตอบแทนคงที่ (Fixed-income) อีกส่วนหนึ่งจำนวน 7,198.6
  ล้านบาท หรือร้อยละ 37.3 ของเงินลงทุนทั้งหมด เป็นการลงทุนในหุ้นทุน หน่วยลงทุน
  ทั้งที่จดทะเบียนและไม่ได้จดทะเบียนในตลาดหลักทรัพย์แห่งประเทศไทย

  ในส่วนของการลงทุนที่ให้ผลตอบแทนคงที่ ประกอบด้วยเงินฝากประจำจำนวน 7,503.4 ล้านบาท
  คิดเป็นสัดส่วนร้อยละ 38.8 ของเงินลงทุนทั้งหมด เพิ่มขึ้น 515.3 ล้านบาท หรือร้อยละ 7.4
  เมื่อเทียบกับปีก่อนหน้า พันธบัตร 1,675.4 ล้านบาท คิดเป็นสัดส่วนร้อยละ 8.7
  ของเงินลงทุนทั้งหมด เพิ่มขึ้น 10.6 ล้านบาท หรือร้อยละ 0.6 จากปีก่อน และหุ้นกู้จำนวน
  1,112.7 ล้านบาท คิดเป็นสัดส่วนร้อยละ 5.8 ของเงินลงทุนทั้งหมด เพิ่มขึ้น 202.5 ล้านบาท
  หรือร้อยละ 22.2

  นอกจากการลงทุนในหลักทรัพย์ที่ให้ผลตอบแทนคงที่ดังกล่าว บริษัทฯ
  มีเงินลงทุนที่ให้ผลตอบแทนคงที่อีกประเภทหนึ่งคือเงินให้กู้ยืมโดยมีอสังหาริมทรัพย์จำนองเป็นประกันจำนวน
  1,826.4 ล้านบาท คิดเป็นสัดส่วนร้อยละ 9.4 ของเงินลงทุนทั้งหมด ลดลง 62.5 ล้านบาท
  หรือร้อยละ 3.3

  ในส่วนของการลงทุนในตราสารทุนนั้น บริษัทฯ
  มีเงินลงทุนในหุ้นทุนที่จดทะเบียนในตลาดหลักทรัพย์แห่งประเทศไทย จำนวน 4,177.6 ล้านบาท
  คิดเป็นร้อยละ 21.6 ของการลงทุนทั้งหมด ลดลง 119.8 ล้านบาท หรือร้อยละ 2.8
  โดยบริษัทฯ ยังคงมีนโยบายการลงทุนในระยะยาว โดยปัจจัยพื้นฐานที่ดีของหลักทรัพย์ที่บริษัทฯ
  เลือกลงทุนจะเป็นปัจจัยหลักซึ่งส่งผลให้มูลค่าของกิจการมีการเติบโตอย่างยั่งยืน
  และช่วยลดความผันผวนของมูลค่าเงินลงทุนให้น้อยลง

  บริษัทฯ ได้ลงทุนในหลักทรัพย์หุ้นสามัญของบริษัทจำกัดที่ไม่ได้จดทะเบียนในตลาดหลักทรัพย์จำนวน
  656.6 ล้านบาท คิดเป็นสัดส่วนร้อยละ 3.4 ของเงินลงทุนทั้งหมด โดยเพิ่มขึ้นจากปีก่อน 6.8
  ล้านบาท หรือร้อยละ 1.0 จากการลงทุนเพิ่มเติมในหุ้นทุนนอกตลาดฯ
  อนึ่งหุ้นทุนนอกตลาดหลักทรัพย์ส่วนใหญ่เป็นการลงทุนเชิงยุทธศาสตร์
  การเข้าไปถือหุ้นเป็นการสร้างความสัมพันธ์ทางธุรกิจและสนับสนุนธุรกิจหลักของบริษัทฯ

  บริษัทฯ มีเงินลงทุนในบริษัทร่วมจำนวน 198.6 ล้านบาท หรือสัดส่วนร้อยละ 1.0 เพิ่มขึ้น 43.7
  ล้านบาท หรือร้อยละ 28.2 ซึ่งส่วนที่เพิ่มขึ้นนี้เกิดจากการรับรู้ผลกำไรในบริษัทร่วมนั้นๆ อนึ่ง
  เงินลงทุนในบริษัทร่วมเป็นการลงทุนโดยการถือหุ้นตั้งแต่ร้อยละ 20
  และเป็นการลงทุนในต่างประเทศ ได้แก่ การลงทุนในบริษัทประกันภัยในประเทศกัมพูชา
  และสปป. ลาว อันเป็นการเพิ่มโอกาสการทำธุรกิจในต่างประเทศ
  ซึ่งบริษัทร่วมเหล่านั้นล้วนมีศักยภาพที่จะเติบโตทั้งในด้านการขยายธุรกิจและผลกำไร
  รวมถึงมีความสามารถในการจ่ายเงินปันผลให้แก่บริษัทฯ ได้

  นอกจากนี้ บริษัทฯ ยังลงทุนในหน่วยลงทุนของกองทุนตราสารหนี้จำนวน 540.2
  ล้านบาทหรือคิดเป็นสัดส่วนร้อยละ 2.8 ของเงินลงทุนทั้งหมด ไม่เปลี่ยนแปลงจากปีก่อนหน้า
  หน่วยลงทุนของกองทุนตราสารทุนจำนวน 377.9 ล้านบาท เป็นสัดส่วนร้อยละ 2.0
  ของเงินลงทุนทั้งหมด เพิ่มขึ้น 130.0 ล้านบาท หรือร้อยละ 52.4
  หน่วยลงทุนของกองทุนรวมอสังหาริมทรัพย์ และทรัสต์เพื่อการลงทุนในอสังหาริมทรัพย์
  ตลอดจนกองทุนรวมโครงสร้างพื้นฐานจำนวน 1,247.7 ล้านบาท เป็นสัดส่วนร้อยละ 6.5
  เพิ่มขึ้น 484.5 ล้านบาท หรือร้อยละ 63.5

  รายได้จากการลงทุนสำหรับปี 2558 มีจำนวน 1,343.3 ล้านบาท ประกอบด้วยรายได้ดอกเบี้ย
  380.3 ล้านบาท ลดลงร้อยละ 4.2 เงินปันผลรับ 745.1 ล้านบาท เพิ่มขึ้นร้อยละ 11.5
  กำไรจากการขายหลักทรัพย์และสินทรัพย์ 44.4 ล้านบาท เพิ่มขึ้นร้อยละ 286.1
  รายได้ค่าเช่าและอื่นๆ 161.9 ล้านบาท เพิ่มขึ้นร้อยละ 4.9
  ส่วนแบ่งกำไรจากเงินลงทุนในบริษัทร่วม ซึ่งบันทึกโดยวิธีส่วนได้เสีย 11.6 ล้านบาท
  เพิ่มขึ้นร้อยละ 7.4 ค่าใช้จ่ายในการลงทุน 87.4 ล้านบาท ลดลงร้อยละ 3.5
  ขาดทุนจากการบันทึกรายการด้อยค่าของเงินลงทุน 22.4 ล้านบาท
  ทำให้มีรายได้จากการลงทุนสุทธิ 1,233.5 ล้านบาท

  ณ วันสิ้นปี ดัชนีตลาดหลักทรัพย์แห่งประเทศไทยปิดที่ 1,288.02 จุด ลดลงจากปี 2557 ซึ่งปิดที่
  1,497.67 จุด ลดลง 209.65 จุด หรือร้อยละ 14.0 ราคาสินค้าโภคภัณฑ์ ได้แก่
  น้ำมันปรับตัวลดลงมาก ตลาดการเงินมีความผันผวนส่งผลต่อกิจกรรมทางเศรษฐกิจโลก
  และเศรษฐกิจโลกยังมีความเปราะบาง
  สำหรับเศรษฐกิจไทยมีแนวโน้มปรับตัวดีขึ้นเล็กน้อยอันเป็นผลจากนโยบายภาครัฐที่ผลักดันการลงทุนโครงสร้างพื้นฐานให้มากขึ้น
  อย่างไรก็ตามบริษัทฯมีส่วนเกินทุนจากการเปลี่ยนแปลงมูลค่าหุ้นในตลาดหลักทรัพย์แห่งประเทศไทยจำนวน
  30,252.6 ล้านบาท เพิ่มขึ้นจากปี 2557 จำนวน 6,747.1 ล้านบาท หรือร้อยละ 28.7

  ฐานะการเงิน

  สินทรัพย์

  สินทรัพย์ของบริษัทฯ ณ สิ้นปี 2558 มีจำนวน 60,024.0 ล้านบาท เพิ่มขึ้นจากปี 2557 จำนวน
  6,449.8 ล้านบาท หรือร้อยละ 12.0 รายการสินทรัพย์ที่สำคัญมีดังนี้

  - เงินลงทุนในหลักทรัพย์ จำนวน 47,432.6 ล้านบาท เพิ่มขึ้นจากปีก่อน 8,001.9 ล้านบาท
  หรือร้อยละ 20.3 เงินลงทุนในหลักทรัพย์ ประกอบด้วย เงินลงทุนเผื่อขายสุทธิ 39,558.3
  ล้านบาท เป็นสัดส่วนร้อยละ 65.9 ของสินทรัพย์รวม เงินลงทุนที่จะถือจนครบกำหนดสุทธิ
  (เงินฝากสถาบันการเงินที่ครบกำหนดเกินกว่า 3 เดือน) เท่ากับ 7,323.4 ล้านบาท
  คิดเป็นสัดส่วนร้อยละ 12.2 ของสินทรัพย์รวม เงินลงทุนทั่วไปสุทธิเท่ากับ 550.9 ล้านบาท
  คิดเป็นสัดส่วนร้อยละ 0.9 ของสินทรัพย์รวม

  - สินทรัพย์จากการประกันภัยต่อสุทธิ 5,082.7 ล้านบาท ลดลงจากปีก่อน 1,409.1 ล้านบาท
  หรือร้อยละ 21.7

  - เงินให้กู้ยืมสุทธิ 1,828.0 ล้านบาท ลดลงจากปีก่อน 64.7 ล้านบาท หรือร้อยละ 3.4

  - เบี้ยประกันภัยค้างรับ 2,216.7 ล้านบาท ลดลงจากปีก่อน 196.2 ล้านบาท หรือร้อยละ 8.1

  - เงินสดและรายการเทียบเท่าเงินสด 306.7 ล้านบาท เพิ่มขึ้นจากปีก่อน 2.3 ล้านบาท
  หรือร้อยละ 0.7

  - ที่ดิน อาคารและอุปกรณ์ รวมอสังหาริมทรัพย์เพื่อการลงทุนสุทธิเท่ากับ 1,406.0 ล้านบาท
  เพิ่มขึ้นจากปีก่อน 44.0 ล้านบาท หรือร้อยละ 3.2

  - สินทรัพย์ภาษีเงินได้รอตัดบัญชี 772.7 ล้านบาท ลดลงจากปีก่อน 44.6 ล้านบาท หรือ ร้อยละ
  5.5

  หนี้สิน

  หนี้สินของบริษัทฯ ณ สิ้นปี 2558 มีจำนวน 25,567.8 ล้านบาท ลดลงจากปี 2557 จำนวน
  35.0 ล้านบาท หรือร้อยละ 0.1 รายการหนี้สินที่สำคัญมีดังนี้

  - สำรองค่าสินไหมทดแทนและค่าสินไหมทดแทนค้างจ่ายจำนวน 6,683.1 ล้านบาท
  ลดลงจากปีก่อน 1,348.1 ล้านบาท หรือร้อยละ 16.8

  - เงินสำรองเบี้ยประกันภัยจำนวน 7,271.9 ล้านบาท ลดลงจากปีก่อน 61.8 ล้านบาท หรือ

  ร้อยละ 0.8

  - เจ้าหนี้บริษัทประกันภัยต่อจำนวน 1,920.4 ล้านบาท ลดลงจากปีก่อน 234.8 ล้านบาท
  หรือร้อยละ 10.9

  - เบี้ยประกันภัยรับล่วงหน้า 1,615.1 ล้านบาท เพิ่มขึ้นจากปีก่อน 146.8 ล้านบาท หรือ
  ร้อยละ 10.0

  - หนี้สินภาษีเงินได้รอตัดบัญชี จำนวน 6,098.4 ล้านบาท เพิ่มขึ้นจากปีก่อน 1,360.0 ล้านบาท
  หรือร้อยละ 28.7

  ส่วนของเจ้าของ

  ส่วนของเจ้าของของบริษัทฯ ณ สิ้นปี 2558 มีจำนวน 34,456.2 ล้านบาท เพิ่มขึ้นจากปี 2557
  จำนวน 6,484.8 ล้านบาท หรือร้อยละ 23.2 โดยมีรายการที่สำคัญดังนี้

  - กำไรสะสมยังไม่จัดสรร 4,401.0 ล้านบาท เพิ่มขึ้นจากปีก่อน 1,065.3 ล้านบาท หรือ

  ร้อยละ 31.9

  - กำไรสำหรับปีเท่ากับ 2,342.3 ล้านบาท เพิ่มขึ้นจากปีก่อน 44.5 ล้านบาท หรือร้อยละ 1.9

  - จ่ายเงินปันผลในปี 2558 จำนวน 1,277.6 ล้านบาท (อัตรา 12 บาทต่อหุ้น)

  - องค์ประกอบอื่นของส่วนของเจ้าของ (ส่วนเกินทุนจากการวัดมูลค่าเงินลงทุนสุทธิจากภาษี
  เงินได้) เป็นจำนวน 24,341.5 ล้านบาท เพิ่มขึ้นจากปีก่อน 5,419.6 ล้านบาท หรือร้อยละ
  28.6

  คุณภาพสินทรัพย์

  ลูกหนี้ (เบี้ยประกันภัยค้างรับ)

  ณ วันสิ้นปี 2558 บริษัทฯ มีเบี้ยประกันภัยค้างรับสุทธิ 2,216.7 ล้านบาท ลดลงจากปีก่อน
  196.2 ล้านบาท หรือร้อยละ 8.1 โดยเบี้ยประกันภัยค้างรับ สามารถแยกตามอายุหนี้ได้ ดังนี้

+--------------+------+------+------+-----+------+------+------+-----+
|              | 2558 |      |      |     | 2557 |      |      |     |
|              |      |      |      |     |      |      |      |     |
| ร            |      |      |      |     |      |      |      |     |
| ะยะเวลาค้างรับ |      |      |      |     |      |      |      |     |
+--------------+------+------+------+-----+------+------+------+-----+
|              | จา   | จากต | จ    | รวม | จา   | จากต | จ    | รวม |
|              | กผู้เอ | ัวแทน | ากกา |     | กผู้เอ | ัวแทน | ากกา |     |
|              | าประ | และน | รรับป |     | าประ | และน | รรับป |     |
|              | กันภัย | ายหน | ระกัน |     | กันภัย | ายหน | ระกัน |     |
|              |      | ้าประ | ภัยต่อ |     |      | ้าประ | ภัยต่อ |     |
|              |      | กันภัย |      |     |      | กันภัย |      |     |
+--------------+------+------+------+-----+------+------+------+-----+
| ยังไม่ถ        | 6    | 1,0  | 44.8 | 1   | 7    | 1,1  | 50.2 | 1   |
| ึงกำหนดรับชำระ | 29.9 | 55.4 |      | ,73 | 10.3 | 04.5 |      | ,86 |
|              |      |      |      | 0.1 |      |      |      | 5.0 |
+--------------+------+------+------+-----+------+------+------+-----+
| ค้างรับไม่เกิน   | 1    | 93.5 | 20.8 | 22  | 1    | 91.6 | 5.3  | 20  |
| 30 วัน        | 07.0 |      |      | 1.3 | 11.4 |      |      | 8.3 |
+--------------+------+------+------+-----+------+------+------+-----+
| ค้างรับ 31 -   | 40.5 | 61.0 | 5.1  | 10  | 58.0 | 57.3 | 5.4  | 12  |
| 60 วัน        |      |      |      | 6.6 |      |      |      | 0.7 |
+--------------+------+------+------+-----+------+------+------+-----+
| ค้างรับ 61 -   | 17.2 | 37.0 | 0.5  | 5   | 29.1 | 26.9 | 7.4  | 6   |
| 90 วัน        |      |      |      | 4.7 |      |      |      | 3.4 |
+--------------+------+------+------+-----+------+------+------+-----+
| ค้างรับ 91     | 35.8 | 58.9 | 8.8  | 10  | 17.3 | 1    | 15.3 | 14  |
| วัน - 1 ปี     |      |      |      | 3.5 |      | 13.5 |      | 6.1 |
+--------------+------+------+------+-----+------+------+------+-----+
| ค้างรับเกินกว่า  | 2.2  | 20.0 | 4.2  | 2   | 14.4 | 16.5 | 1.0  | 3   |
| 1 ปี          |      |      |      | 6.4 |      |      |      | 1.9 |
+--------------+------+------+------+-----+------+------+------+-----+
| รวมเบี้ย       | 8    | 1,3  | 84.2 | 2   | 9    | 1,4  | 84.6 | 2   |
| ประกันภัยค้างรับ | 32.6 | 25.8 |      | ,24 | 40.5 | 10.3 |      | ,43 |
|              |      |      |      | 2.6 |      |      |      | 5.4 |
+--------------+------+------+------+-----+------+------+------+-----+
| หัก:          | (    | (2   | (    | (25 | (    | (1   | (    | (22 |
| ค่าเ          | 2.2) | 0.0) | 3.7) | .9) | 5.2) | 6.5) | 0.8) | .5) |
| ผื่อหนี้สงสัยจะสูญ |      |      |      |     |      |      |      |     |
+--------------+------+------+------+-----+------+------+------+-----+
| เบี้ยประ       | 8    | 1,3  | 80.5 | 2   | 9    | 1,3  | 83.8 | 2   |
| กันภัยค้างรับสุทธิ | 30.4 | 05.8 |      | ,21 | 35.3 | 93.8 |      | ,41 |
|              |      |      |      | 6.7 |      |      |      | 2.9 |
+--------------+------+------+------+-----+------+------+------+-----+

  ลูกหนี้เบี้ยประกันภัยค้างรับจำนวนรวมทั้งสิ้น 2,242.6 ล้านบาท
  เป็นเบี้ยประกันภัยที่ยังไม่ถึงกำหนดรับชำระและค้างรับไม่เกิน 30 วัน จำนวน 1,951.4
  ล้านบาท หรือคิดเป็นร้อยละ 87.0
  ซึ่งส่วนใหญ่เป็นลูกหนี้ที่ยังไม่ถึงกำหนดชำระตามระยะเวลาเครดิตที่ได้รับ อย่างไรก็ตาม บริษัทฯ
  ได้พัฒนากระบวนการติดตามหนี้และเพิ่มช่องทางการจัดเก็บเงิน
  เพื่อเพิ่มประสิทธิภาพในการเรียกเก็บเบี้ยประกันภัยอย่างต่อเนื่อง
  ซึ่งทำให้อัตราส่วนผลการประเมินราคาเบี้ยประกันภัยค้างรับของบริษัทฯ
  เป็นไปตามหลักเกณฑ์ที่สำนักงานคณะกรรมการกำกับและส่งเสริมการประกอบธุรกิจประกันภัยกำหนดไว้

  สำหรับเบี้ยประกันภัยที่มีโอกาสจะเก็บเงินไม่ได้
  ซึ่งส่วนใหญ่เป็นหนี้ที่อยู่ระหว่างดำเนินการทางกฎหมาย บริษัทฯ
  ได้พิจารณาตั้งค่าเผื่อหนี้สงสัยจะสูญตามประกาศเรื่องนโยบายการตั้งหนี้สูญของบริษัทฯ
  ซึ่งจำนวนที่ตั้งค่าเผื่อหนี้สงสัยจะสูญนี้คิดว่าเพียงพอกับจำนวนเงินที่มีความเสี่ยงที่จะเก็บเงินไม่ได้

  เงินให้กู้ยืม

  ณ สิ้นปี 2558 บริษัทฯ มีเงินให้กู้ยืมรวม 1,829.3 ล้านบาท ลดลงจากปีก่อน 64.2 ล้านบาท
  หรือลดลงร้อยละ 3.4 ทั้งนี้ เป็นการให้กู้ยืมซึ่งมีอสังหาริมทรัพย์จำนองเป็นประกัน
  หรือมีบุคคลค้ำประกัน เงินให้กู้ยืมดังกล่าวประกอบด้วย เงินให้กู้ยืมเพื่อที่อยู่อาศัย จำนวน 167.0
  ล้านบาท คิดเป็นสัดส่วนร้อยละ 9.1
  และให้กู้ยืมแก่ผู้ประกอบธุรกิจอสังหาริมทรัพย์และธุรกิจอื่นจำนวน 1,662.3 ล้านบาท
  คิดเป็นสัดส่วนร้อยละ 90.9

  ในการลงทุนให้กู้ยืมโดยมีอสังหาริมทรัพย์จำนองเป็นประกันนั้น การประเมินมูลค่าหลักประกัน
  การกำหนดวงเงินให้กู้ยืม อายุสัญญา
  เงื่อนไขการผ่อนชำระดอกเบี้ยและการคืนเงินต้นจะเป็นไปตามข้อกำหนดของกฎหมายและระเบียบข้อบังคับที่เกี่ยวข้อง
  กล่าวคือหลักทรัพย์ที่ลูกหนี้นำมาจดทะเบียนจำนองเพื่อค้ำประกันเงินกู้นั้นมีมูลค่าเพียงพอที่บริษัทฯ
  จะได้รับชำระหนี้โดยสิ้นเชิง

  ลูกหนี้เงินให้กู้ยืม สามารถแยกตามอายุหนี้ได้ดังนี้ (ล้านบาท)

  --------------------------- --------------------- ------ --------- --------------------- ------ ---------
  ระยะเวลาค้างชำระ             2558                                   2557                         

                              เงินต้น                        รวม       เงินต้น                        รวม

                              ทรัพย์สินจำนองเป็นประกัน   อื่นๆ              ทรัพย์สินจำนองเป็นประกัน   อื่นๆ    

  ยังไม่ถึงกำหนดชำระ             1,663.6               2.9    1,666.5   1,858.2               4.6    1,862.8

  เกินกว่ากำหนดชำระ                                                                                 

  น้อยกว่า 3 เดือน               3.0                   -      3.0       6.4                   -      6.4

  3 - 6 เดือน                  2.8                   -      2.8       2.0                   -      2.0

  7 - 12 เดือน                 19.0                  -      19.0      -                     -      -

  มากกว่า 12 เดือน              138.0                 -      138.0     22.3                  -      22.3

  รวม                         1,826.4               2.9    1,829.3   1,888.9               4.6    1,893.5

  หัก ค่าเผื่อหนี้สงสัยจะสูญ          (1.3)                 -      (1.3)     (0.8)                 -      (0.8)

  เงินให้กู้ยืมและดอกเบี้ยค้างรับสุทธิ   1,825.1               2.9    1,828.0   1,888.1               4.6    1,892.7
  --------------------------- --------------------- ------ --------- --------------------- ------ ---------

  เงินลงทุนในหลักทรัพย์

  ภาพรวมเศรษฐกิจโลกในปี 2558 โดยรวมยังเปราะบาง เนื่องจากขาดแรงขับเคลื่อนที่ดี
  และยังได้รับผลกระทบจากราคาสินค้าโภคภัณฑ์ตกต่ำ การค้าที่ลดลง
  ตลอดจนความผันผวนของตลาดการเงิน ส่วนเศรษฐกิจขนาดใหญ่มีการขยายตัวที่ดีขึ้น
  อย่างเช่นสหรัฐฯ ยูโรโซน และญี่ปุ่น แต่กลับไม่ได้ช่วยเศรษฐกิจประเทศอื่นได้มากนัก
  ซึ่งทำให้เศรษฐกิจโลกยังต้องเผชิญความเสี่ยงจากการชะลอตัวลงของประเทศกำลังพัฒนา
  โดยเฉพาะจีนอยู่ระหว่างการเปลี่ยนผ่านไปสู่ประเทศที่พึ่งพิงการเติบโตจากการบริโภคและการบริการภายในประเทศ
  ประกอบกับนโยบายการเงินของภูมิภาคต่างๆที่สวนทางกัน
  สำหรับเศรษฐกิจสหรัฐฯฟื้นตัวอย่างแข็งแกร่งต่อเนื่องจากปี 2557
  โดยชะลอลงบ้างในภาคการบริโภค จากการปรับขึ้นอัตราดอกเบี้ยของธนาคารกลางสหรัฐ
  แต่ตลาดแรงงานยังค่อยๆ ปรับดีขึ้นต่อเนื่อง
  สำหรับเศรษฐกิจกลุ่มยูโรโซนยังมีสัญญาณฟื้นตัวสะท้อนจาก Purchasing Managers Index
  (PMI) ที่ปรับดีขึ้นต่อเนื่อง
  โดยมีแรงสนับสนุนจากอุปสงค์ในประเทศที่ได้รับอานิสงส์จากราคาน้ำมันที่อยู่ในระดับต่ำและการส่งออกของเยอรมนีที่เริ่มกลับมาขยายตัวมากขึ้น
  ขณะที่เศรษฐกิจญี่ปุ่นมีสัญญาณฟื้นตัวอย่างค่อยเป็นค่อยไปสะท้อนจากดัชนี PMI
  ที่ยังอยู่ในทิศทางของการฟื้นตัว
  โดยเริ่มเห็นสัญญาณการฟื้นตัวของการลงทุนภาคเอกชนโดยมีปัจจัยสนับสนุนจากระดับกำไรของภาคธุรกิจที่อยู่ในระดับสูง
  ประกอบกับความเชื่อมั่นของภาคธุรกิจที่เริ่มปรับดีขึ้น
  สำหรับเศรษฐกิจจีนชะลอลงต่อเนื่องตามการลงทุนที่ชะลอลงในภาคอุตสาหกรรม
  ภาคอสังหาริมทรัพย์
  และโครงสร้างพื้นฐานขณะที่การส่งออกหดตัวจากอุปสงค์ประเทศคู่ค้าที่อ่อนแอโดยเฉพาะอาเซียน
  ส่งผลให้ภาคการผลิตยังชะลอลง

  เศรษฐกิจไทยมีแนวโน้มฟื้นตัวอย่างช้าๆ การใช้จ่ายภายในประเทศยังเป็นแรงขับเคลื่อนหลัก
  โดยมาจากทั้งส่วนภาครัฐและภาคเอกชน
  ที่ส่วนหนึ่งได้รับผลบวกจากการเร่งซื้อรถยนต์ก่อนการปรับขึ้นภาษีสรรพสามิต
  ภาคการท่องเที่ยวฟื้นตัวต่อเนื่อง การส่งออกสินค้าหดตัวอย่างมาก
  เพราะได้รับผลกระทบจากเศรษฐกิจจีนและอาเซียนที่ชะลอลง
  ถึงแม้ว่าราคาน้ำมันในตลาดโลกซึ่งเป็นต้นทุนสำคัญมีการปรับตัวลงอย่างมาก
  แต่ราคาสินค้าโภคภัณฑ์ รวมถึงสินค้าส่งออกยังตกต่ำ
  จากการฟื้นตัวของเศรษฐกิจที่ไม่ทั่วถึงในทุกภาคส่วน
  ส่งผลให้การลงทุนภาคเอกชนอยู่ระหว่างชะลอการลงทุน

  บริษัทฯ มีรายได้จากการจัดการลงทุนโดยรวมปรับเพิ่มขึ้นจากปีก่อน
  โดยมีรายได้ดอกเบี้ยและเงินปันผลเท่ากับ 1,125.4 ล้านบาท เพิ่มขึ้น 60.2 ล้านบาท
  หรือร้อยละ 5.7 กำไรจากการขายหลักทรัพย์เท่ากับ 43.4 ล้านบาท เพิ่มขึ้น 34.3 ล้านบาท
  หรือร้อยละ 376.9 รวมรายได้จากการลงทุนสุทธิ 1,233.5 ล้านบาท เพิ่มขึ้น 67.2 ล้านบาท
  หรือร้อยละ 5.8 ซึ่งเมื่อรวมกับผลกำไรจากการรับประกันภัย ทำให้บริษัทฯ มีกำไรสุทธิในปี
  2558 เป็นจำนวน 2,342.3 ล้านบาท

  นอกจากนี้การลงทุนของบริษัทฯ
  มีมูลค่ายุติธรรมของเงินลงทุนในหลักทรัพย์โดยรวมแล้วมากกว่าราคาทุน
  ซึ่งบ่งชี้โดยองค์ประกอบอื่นของส่วนของเจ้าของในงบดุลปี 2558
  ซึ่งเป็นรายการแสดงไว้ในส่วนเกินทุนจากการเปลี่ยนแปลงมูลค่าเงินลงทุนสุทธิจากภาษีเงินได้
  เป็นจำนวนเงินเท่ากับ 24,341.5 ล้านบาท เพิ่มขึ้นจากปีก่อนจำนวน 5,419.6 ล้านบาท
  หรือร้อยละ 28.6

  เมื่อจำแนกในรายละเอียด ณ วันสิ้นปี 2558 บริษัทฯ มีเงินลงทุนในหลักทรัพย์ที่สำคัญได้แก่
  เงินลงทุนในพันธบัตรที่ราคาทุนเท่ากับ 1,675.4 ล้านบาท หรือคิดเป็นมูลค่ายุติธรรมเท่ากับ
  1,708.2 ล้านบาท เงินลงทุนในหุ้นทุนที่จดทะเบียนในตลาดหลักทรัพย์ 4,177.6 ล้านบาท
  หรือมูลค่ายุติธรรมเท่ากับ 34,430.8 ล้านบาท (รวมใบสำคัญแสดงสิทธิ)
  หุ้นทุนนอกตลาดหลักทรัพย์ 656.6 ล้านบาท คิดเป็นมูลค่ายุติธรรมเท่ากับ 550.9 ล้านบาท
  และเงินลงทุนในบริษัทร่วมเท่ากับ 198.6 ล้านบาท

  เงินลงทุนในหน่วยลงทุนตามราคาทุนมีมูลค่าเท่ากับ 2,165.8 ล้านบาท
  คิดเป็นมูลค่ายุติธรรมเท่ากับ 2,269.8 ล้านบาท จำแนกได้เป็นหน่วยลงทุนของกองทุนตราสารหนี้
  กองทุนตราสารทุน กองทุนอสังหาริมทรัพย์ ทรัสต์เพื่อการลงทุนในอสังหาริมทรัพย์
  และกองทุนรวมโครงสร้างพื้นฐาน

  สภาพคล่อง

  กระแสเงินสด

  ณ สิ้นปี 2558 บริษัทฯ มีเงินสดและรายการเทียบเท่าเงินสด จำนวน 306.7 ล้านบาท ลดลง
  2.3 ล้านบาท หรือลดลงร้อยละ 0.7 โดยมีเงินสดสุทธิได้มาจาก (ใช้ไปใน) กิจกรรมต่างๆ
  ดังนี้ (ล้านบาท)

  -------------------------------------------- ------------ -------------
                                               2558         2557

  เงินสดสุทธิได้มาจาก (ใช้ไปใน) กิจกรรมดำเนินงาน      2,802.7      4,190.3

  เงินสดสุทธิได้มาจาก (ใช้ไปใน) กิจกรรมลงทุน          (1,522.8)    (3,239.8)

  เงินสดสุทธิได้มาจาก (ใช้ไปใน) กิจกรรมจัดหาเงิน       (1,277.6)    (1,163.6)

  เงินสดและรายการเทียบเท่าเงินสดเพิ่มขึ้น (ลดลง) สุทธิ   2.3          (213.1)
  -------------------------------------------- ------------ -------------

  - เงินสดสุทธิได้มาจากกิจกรรมดำเนินงาน 2,802.7 ล้านบาท ประกอบด้วยรายการที่สำคัญ คือ
  เบี้ยประกันภัยรับจากการประกันภัยโดยตรง รายได้จากการลงทุนสุทธิ

  - เงินสดสุทธิใช้ไปในกิจกรรมลงทุน 1,522.8 ล้านบาท องค์ประกอบที่สำคัญได้แก่
  เงินลงทุนในหลักทรัพย์ เงินฝากสถาบันการเงิน เงินลงทุนในบริษัทร่วม และที่ดิน อาคาร
  และอุปกรณ์

  - เงินสดสุทธิใช้ไปในกิจกรรมจัดหาเงิน จำนวน 1,277.6 ล้านบาท
  เป็นการใช้กระแสเงินสดเพื่อจ่ายปันผลทั้งหมด

  สินทรัพย์อื่นที่มีสภาพคล่อง

  นอกจากเงินสดและรายการเทียบเท่าเงินสดแล้ว
  ตามข้อมูลที่ได้ระบุในส่วนของเงินลงทุนในหลักทรัพย์นั้น
  จะเห็นได้ว่าเงินลงทุนส่วนใหญ่เป็นสินทรัพย์ที่มีสภาพคล่องสูง เช่น พันธบัตรรัฐบาล
  หุ้นจดทะเบียนในตลาดหลักทรัพย์ หน่วยลงทุน เป็นต้น
  ซึ่งสินทรัพย์เหล่านี้สามารถเปลี่ยนเป็นเงินสดได้อย่างรวดเร็ว
  เนื่องจากเป็นสินทรัพย์ในความต้องการของตลาด

  รายจ่ายลงทุน

  ในปี 2558 รายจ่ายลงทุนส่วนใหญ่ของบริษัทฯ
  ประกอบด้วยการลงทุนในระบบเทคโนโลยีสารสนเทศ เครื่องตกแต่ง อุปกรณ์สำนักงาน
  ให้มีรูปแบบที่ทันสมัย และเพื่อประสิทธิภาพในการบริการแก่ลูกค้ามากยิ่งขึ้น

  อนึ่ง เงินจ่ายลงทุนในที่ดิน อาคาร และอุปกรณ์ในงบกระแสเงินสดปี 2558 มีจำนวน 285.4

  ล้านบาท

  แหล่งที่มาของเงินทุน

  ณ สิ้นปี 2558 บริษัทฯ มีหนี้สิน 25,567.8 ล้านบาท ส่วนของเจ้าของ 34,456.2 ล้านบาท
  คิดเป็นอัตราส่วนหนี้สินต่อส่วนของผู้ถือหุ้น (Debt to Equity Ratio) เท่ากับ 0.7 เท่า
  โดยหนี้สินรวมลดลง 35.0 ล้านบาท หรือเปลี่ยนแปลงร้อยละ 0.1 จากปีก่อนหน้า
  เนื่องมาจากรายการสำรองค่าสินไหมทดแทนและค่าสินไหมทดแทนค้างจ่ายลดลง
  และหากพิจารณาส่วนของเจ้าของนั้นเพิ่มขึ้นจากปีก่อนหน้า 6,484.8 ล้านบาท หรือเพิ่มขึ้นร้อยละ
  23.2 โดยปัจจัยสำคัญมาจากองค์ประกอบอื่นของส่วนของเจ้าของ
  ซึ่งคือส่วนเกินทุนจากการเปลี่ยนแปลงมูลค่าเงินลงทุนเพิ่มขึ้น 5,419.6 ล้านบาท
  หรือเพิ่มขึ้นร้อยละ 28.6 และกำไรสะสมที่ยังไม่จัดสรรเพิ่มขึ้น 1,065.3 ล้านบาท
  หรือเพิ่มขึ้นร้อยละ 31.9